એક વખત માલવાના રાજ ઇંદ્રદ્યુમ્નના સ્વપ્નમાં ભગવાન વિષ્ણુએ સમુદ્ર તટ પર જઇ અને ત્યાંથી મળેલી લાકડીના ભાગથી ભગવાનની મૂર્તિ બનાવવાનો આદેશ આપ્યો હતો. રાજાએ ભગવાન વિષ્ણુ દ્વારા કરવામાં આવેલા આદેશને પાલન કરવાનું વિચાર્યુ, એજ સમયે દેવશિલ્પી વિશ્વકર્મા ત્યાં વેશ બદલીને આવ્યા અને રાજને મૂર્તિનું નિર્માણ કરવા માટે એક મહિના સુધીનો સમય માંગ્યો. જોકે તેમણે બાદમાં જે ખંડમાં મૂર્તિનો નિર્માણ કરશે, ત્યાં કોઇને પ્રવેશ ના કરવાની શરત રાખી. આ શરતનો સ્વીકાર રાજાએ કર્યો. પરંતુ એક મહિનાની સમાપ્તિના કેટલાક દિવસો પહેલા જ તે ખંડમાં કોઇ પણ પ્રકારની હલનચલન બંધ થઇ ગઇ, ત્યારે રાજાએ ચિંતામાં આવીને તે ખંડનો દરવાજો ખોલી દીધો, કેમકે તેમને ડર હતો કે વૃદ્ઘ શિલ્પીને કઇ થયું ના હોય. જ્યારે આ ખંડનો દરવાજો ખોલવામાં આવ્યો ત્યારે મૂર્તિની સિવાય બીજું કંઇ ન હતુ. રાજાને તેમની શરત યાદ આવતા તેઓ દુ:ખી થયા અને તે જ સમયે આકાશવાણી થઇ આ તમામ ભગવાનની ઇચ્છાથી થયું છે. જો દેવ વિશ્વકર્મા ઇચ્છતા તો એક એક મૂર્તિઓનું નિર્માણ કરી શકતા હતા, પરંતુ તેમણે તેમ ના કર્યો અને ત્રણેય મૂર્તિઓનું નિર્માણ અધૂરું કર્યુ અને આ જ મૂર્તિઓની મંદિરમાં સ્થાપિત કરવાની આજ્ઞા કરી, જે પછી ભગવાનને આજ રીતે પૂજવામાં આવી રહ્યા છે.